**ΣΚΗΝΟΘΕΣΙΑ ΙΙ 2023: ΒΑΣΙΚΟΙ ΣΚΗΝΟΘΕΤΙΚΟΙ ΑΞΟΝΕΣ**

Γενικά στοιχεία της πρότασης. Να αναπτυχθούν το καθένα σε δέκα γραμμές το πολύ:

* Γιατί αυτή η σκηνή τώρα; Δικαιολογήστε την επιλογή σαν να επρόκειτο για δική σας επιλογή έργου. Το «τώρα» δεν έχει να κάνει με την επικαιρότητα αλλά με την προσωπική σας σχέση με το θέμα.
* Ορίστε τη μέθοδο δουλειάς που προτίθεστε να ακολουθήσετε στις πρόβες.
* Ορίστε αρχικό γεγονός και κύριο γεγονός της σκηνής και γράψτε την ανθρώπινη ιστορία

Ερωτήματα που θα πρέπει να απαντηθούν το καθένα σε πέντε γραμμές το πολύ:

**Χώρος**

1. Περιγράψτε τα βασικά ζητήματα στα οποία αναφέρεται η παράστασή σας
2. Πώς αναπαρίσταται ο χώρος του έργου (δραματικός χώρος) στην παράσταση; Γιατί;
3. Αντικείμενα φροντιστηρίου. Περιγράψτε τη χρήση τους. Λειτουργούν ως αντικείμενα ή ως σύμβολα, πώς θα χρησιμοποιηθούν από τους ηθοποιούς, προσθέτουν σημασίες στην σκηνική δράση;

**Ηθοποιός**

1. Λειτουργία των κοστουμιών: Υλικό, χρώμα, ύφος, σχέση με το σκηνικό, αλλαγές στα κοστούμια κατά τη σκηνική δράση. Χρήση μάσκας ή μακιγιάζ.
2. Κίνηση των ηθοποιών στον χώρο. Πώς θα προκύψει η κίνηση; Χειρονομίες, στάση σώματος, σωματικά χαρακτηριστικά ρόλων
3. Κίνηση και πορείες στον σκηνικό χώρο. Με ποιο τρόπο θα δουλευτούν;
4. Ο λόγος θα δουλευτεί ξεχωριστά από την κίνηση; Με ποιο τρόπο;
5. Ποια είναι τα ζητούμενα από το γενικό ύφος της υποκριτικής; Αληθοφάνεια; Υπερβολή; Στιλιζάρισμα; Απόσταση και σχολιασμός; Κάτι άλλο;

**Ρυθμός**

1. Με βάση το δραματουργικό υλικό, σας φαίνεται ότι η σκηνική δράση θα εξελιχθεί σε σταθερό ρυθμό ή εντοπίζετε επιβραδύνσεις/επιταχύνσεις;

**Κείμενο**

1. Τι είναι κυρίαρχο στην πρότασή σας; Φτιάξτε μια ιεραρχική σειρά: Το κείμενο; Ο ηθοποιός; Η διαχείριση του χώρου; Ο ρυθμός;
2. Ποιο στοιχείο τη παράστασής σας επιθυμείτε να αντισταθεί σε οποιαδήποτε ανάλυση ή ερμηνεία;

**ΜΕΓΙΣΤΗ ΔΙΑΡΚΕΙΑ ΠΑΡΑΣΤΑΣΗΣ: ΕΞΙ (6) ΛΕΠΤΑ**

**ΕΠΙΤΡΕΠΕΤΑΙ Η ΧΡΗΣΗ ΜΟΥΣΙΚΗΣ, ΦΡΟΝΤΙΣΤΗΡΙΟΥ, ΣΚΗΝΙΚΩΝ ΑΝΤΙΚΕΙΜΕΝΩΝ, ΚΟΣΤΟΥΜΙΩΝ**

**ΔΕΝ ΕΠΙΤΡΕΠΕΤΑΙ Η ΧΡΗΣΗ ΘΕΑΤΡΙΚΟΥ ΦΩΤΙΣΜΟΥ ΚΑΙ ΠΟΛΥΜΕΣΩΝ, ΣΤΑΘΕΡΩΝ ΣΚΗΝΙΚΩΝ Η ΒΑΡΙΑΣ ΣΚΗΝΟΓΡΑΦΙΑΣ (ΕΠΙΠΛΑ, ΚΥΒΟΙ, ΚΑΤΑΣΚΕΥΕΣ ΚΛΠ).**

**ΔΕΝ ΕΠΙΤΡΕΠΕΤΑΙ Η ΟΠΟΙΑΔΗΠΟΤΕ ΠΑΡΕΜΒΑΣΗ ΣΤΟ ΚΕΙΜΕΝΟ Η Η ΠΡΟΣΘΗΚΗ ΕΠΙΠΛΕΟΝ ΚΕΙΜΕΝΟΥ.**